《寄吴江大博徐君章》
宋代·刘敞

吏退簿书敛，日落风景凉。偶无事物累，真得逍遥乡。

疏花媚空园，脩竹荫广坐。浊酒不难醉，磐石可径卧。

何必凌江汉，乃能濯埃尘。何必潜山林，乃能寄隐沦。

人多笑此言，此言未易笑。非君契心赏，谁肯过蓬藋。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。